บิ๊กล็อต PTT โผล่อีกกว่า 28 ล้านหุ้น! รวม 2 วันมูลค่าเฉียด 3 พันลบ.
บิ๊กล็อต PTT โผล่อีกกว่า 28 ล้านหุ้น! รวม 2 วันมูลค่าเฉียด 3 พันลบ.
6 มี.ค. 2562

ผู้สื่อข่าวรายงานว่า ในวันนี้ (6 มี.ค.) มีรายการสรุปซื้อขายกระดานรายใหญ่ (Big lot) ของหุ้น บริษัท ปตท. จำกัด (มหาชน) หรือ PTT จำนวน 4 รายการ ปริมาณ 28.42 ล้านหุ้น มูลค่ารวม 1.36 พันล้านบาท ราคาเฉลี่ย 47.82 บาทต่อหุ้น
ขณะที่วานนี้ (5 มี.ค.) มีรายงานการซื้อขายกระดานรายใหญ่ของหุ้น PTT จำนวน 3 รายการ ปริมาณ 28 ล้านหุ้น มูลค่ารวม 1.36 พันล้านบาท ราคาเฉลี่ย 48.73 บาทต่อหุ้น ดังนั้น PTT จึงมีบิ๊กล็อต 2 วันรวมมูลค่า 2.72 พันล้านบาท
อนึ่ง ราคาหุ้น PTT ปิดตลาดวันนี้ (6 มี.ค.62) อยู่ที่ 47.50 บาท ลบ 1.25 บาท หรือ 2.56% สูงสุดที่ 48 บาท ต่ำสุดที่ 47.50 บาท มูลค่าซื้อขายที่ 3.25 พันล้านบาท